On je lagao da je izgubio ženu i dvogodišnjeg sina u poplavama, i potom spasavao ljude u Obrenovcu. Nedeljković je izmislio da je porodicu odveo u Veliko Polje kod tasta kako bi tamo bili sigurni od nadolazeće vodene stihije

BEOGRAD - Od heroja do prevaranta.Slobodan Nedeljković (25) zvani Džambo iz Obrenovca, koji je u žižu srpske javnosti dospeo kao heroj koji je tokom poplava spasavao ljude u Obrenovcu iako je, navodno, izgubio ženu i dvogodišnjeg sina, saslušan je juče u policiji zbog širenja lažnih informacija o sebi!

Naime, Nedeljković je pozvan u policijsku stanicu na Čukarici da objasni zbog čega je pričao da je izgubio ženu i dete tokom poplava, pošto je utvrđeno da nije oženjen i da nema ni sina ni ćerku!- Nedeljković je priveden zbog toga što je širio lažne informacije o sebi i predstavljao se kao čovek koji je izgubio ženu i dete i spasavao tuđe živote, a nije oženjen i nema decu. Pozvan je da objasni zbog čega je širio takve priče, jer je to izazvalo burne reakcije javnosti. On je svojom pričao bukvalno doveo do toga da mu ljudi šalju veliku pomoć - rekao je Kurirov izvor iz policije.

Pobrao simpatijeSagovornik Kurira dodao je da će tužilac odlučiti da li u tome ima elemenata krivičnog dela.- Nedeljković zasad nije uhapšen i nije mu određen pritvor, već ga je policija pozvala da objasni zbog čega je obmanjivao celokupnu srpsku javnost i lagao da su mu se žena i dete utopili - rekao je naš izvor. Kako nezvanično saznajemo, sumnja se i da je Nedeljković tokom nez

apamćenih poplava pljačkao kuće i ljude po Obrenovcu, ali ti navodi se proveravaju.

Slobodan Nedeljković Džambo iz obrenovačkog naselja Šljivice, prema pisanju medija, došao je 1999. godine u Obrenovac kao izbeglica s Kosova, gde su mu, navodno, Albanci pobili celu porodicu. Ovaj mladić je ubrzo pobrao brojne simpatije javnosti i postao jedan od simbola najvećih ljudskih kvaliteta jer je spasavao ljude u potopljenom Obrenovcu uprkos tome što je, kako je tvrdio, u vodenoj stihiji ostao bez supruge i dvogodišnjeg sina. Džambo je posle toga, kako je tvrdio, otišao u Beograd, gde je u potrazi za navodno nestalom suprugom i sinom obišao sva prihvatilišta.Hteo u vojsku- Nažalost, nisam ih našao i moram da se pomirim s tim da sam drugi put u životu izgubio sve. Ne mogu da vam opišem kako se osećam. Ostao sam bez svega što sam voleo. Kad se ovo završi, prijaviću se u vojsku i spasavaću ljude gde god to bude potrebno, jer ću jedino tako svo

m životu dati neki smisao - tvrdio je Nedeljković za medije.

Šta je pričao DžamboBUJICA ODNELA ŽENU I DETE S KROVA KUĆEKad je počela poplava, suprugu i dvogodišnjeg sina odveo sam kod tasta u Veliko Polje jer sam verovao da su tamo bezbedni. Međutim, ubrzo mi je tast javio da je voda brzo narasla i da su morali da se popnu na krov. On je u jednom trenutku sišao u kuću po ćebe i, kad se vratio, moje žene i sina više nije bilo - rekao je Nedeljković.

http://www.youtube.com/watch?v=oDHgxUyiVJs

Kurir